ธปท.เผยทุนสำรองเพิ่ม100ล้านเหรียญสหรัฐฯ
ธปท.เผยทุนสำรองประเทศเพิ่มเล็กน้อย 100 ล้านเหรียญสหรัฐฯ อยู่ที่ระดับ 1.787 แสนล้านเหรียญสหรัฐฯ
27 เม.ย. 2555

ธปท.เผยทุนสำรองประเทศเพิ่มเล็กน้อย 100 ล้านเหรียญสหรัฐฯ อยู่ที่ระดับ 1.787 แสนล้านเหรียญสหรัฐฯ 
ธนาคารแห่งประเทศไทย(ธปท.) รายงานฐานะเงินสำรองระหว่างประเทศ ณ วันที่ 20 เม.ย.ปีนี้ว่าอยู่ที่ระดับ 1.787 แสนล้านเหรียญสหรัฐฯ หรือประมาณ 5.525 ล้านล้านบาท เพิ่มขึ้น 100 ล้านเหรียญสหรัฐฯ หรือประมาณ 3,080 ล้านบาท จากสัปดาห์ก่อนหน้าที่อยู่ระดับ 1.786 แสนล้านเหรียญสหรัฐฯ หรือประมาณ 5.500 ล้านล้านบาท 
ส่วนฐานะซื้อเงินตราต่างประเทศล่วงหน้าอยู่ที่ระดับ(Forward)อยู่ที่ระดับ 2.98 หมื่นล้านเหรียญสหรัฐฯ เพิ่มขึ้น 300 ล้านเหรียญสหรัฐฯ จากสัปดาห์ก่อนหน้าที่ระดับ 2.95 หมื่นล้านเหรียญสหรัฐฯ ส่งผลให้ทุนสำรองระหว่างประเทศสุทธิในปัจจุบัน ซึ่งรวมเงินสำรองฯและForward อยู่ที่ระดับ 2.085 แสนล้านเหรียญสหรัฐ 
ทั้งนี้ สาเหตุที่ทุนสำรองเพื่มขึ้นเพียงเล็กน้อย น่าจะเป็นผลมาจากธปท.ลดการแทรกแซงค่าเงินบาทด้วยการเข้าซื้อเงินเหรียญสหรัฐฯทันทีเข้าเก็บในทุนสำรองลดลง ปล่อยให้ค่าเงินเป็นไปตามกลไกลตลาดมากขึ้น เนื่องจากเงินบาทมีการเคลื่อนไหวค่อนข้างมีเสถียรภาพ ผันผวนไม่มาก และเคลื่อนไหวไปในทิศทางเดียวกับสุกลเงินในภูมิภาค 
สำหรับฐานเงินหรือเงินสดหมุนเวียนในมือภาคเอกชนและเงินฝากของสถาบันการเงินที่ธปท.ปัจจุบันอยู่ที่ระดับ 1.285 ล้านล้านบาท ลดลงเล้กน้อยจากสัปดาห์ก่อนหน้าที่เคยอยู่ที่ระดับ 1.323 ล้านล้านบาท